Vendsyssel Teaters succesopsætning af Anne Marie Løns bestsellerroman, "Prinsesserne" rykker snart ind på Gladsaxe Ny Teater. Forestillingen, der er instrueret af Peter Schrøder, gik i over et halvt år for udsolgte huse og kan nu for første gang opleves i København, hvor den opføres 18 gange på Gladsaxe Ny Teater fra 28. marts til 17. april 2008. På scenen står Marianne Mortensen, Merete Nørgaard, Helle Merete Sørensen, Julie Riis, Rolf Hansen, Hans Holtegaard og Kresten Andersen. Forestillingen blev nomineret til Årets Reumert sidste år i kategorien "Årets store, lille forestilling".

Opsummering:
Succes-forestilling på plakaten hos Gladsaxe Ny Teater